ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-1679/97 υποβολή: Marianne Eriksson (GUE/NGL) προς την Επιτροπή (7 Μαΐου 1997)

Θέμα: Πιστώσεις των διαρθρωτικών ταμείων για την παραγωγή καρτών τυπωμένου κυκλώματος στη Σκοτία

Η σουηδική εταιρεία Ericsson σχεδιάζει να μειώσει την παραγωγή καρτών τυπωμένου κυκλώματος στη Σουηδία. Η παραγωγή πραγματοποιείτο στο Norrkφping και η απόφαση αυτή αναμένεται να δημιουργήσει σοβαρά προβλήματα για την απασχόληση στην περιοχή. Προβλέπεται ότι θα απολυθούν 700 άτομα. Στόχος της εταιρείας Ericsson είναι να αναθέσει την υπεργολαβία για την παραγωγή καρτών τυπωμένου κυκλώματος σε δύο πολυεθνικές εταιρείες, την SCI System και τη Selectron. Η παραγωγή θα πραγματοποιείται ως επί το πλείστον στη Σκοτία. Η SCI System έχει ένα εργοστάσιο στο Irvine και η Selectron στο Dunfermille.

Διάφορα άρθρα που εμφανίστηκαν στο σουηδικό τύπο υποστηρίζουν ότι τα εργοστάσια αυτά κατασκευάστηκαν με ενισχύσεις των διαρθρωτικών ταμείων της ΕΕ.

Η Επιτροπή επιβεβαιώνει ή διαψεύδει τις πληροφορίες του τύπου σύμφωνα με τις οποίες τα εργοστάσια στο Irvine και στο Dunfermille έλαβαν ενίσχυση από τα διαρθρωτικά ταμεία της ΕΕ;

Κοινή απάντηση της Κας Wulf-Mathies εξ ονόματος της Επιτροπής (16 Ιουλίου 1997)

Ως συμπλήρωμα της απάντησής σας της 2 Ιουνίου 1997 ((ΕΕ C 367, 4.12.1997. )), η Επιτροπή δύναται επί του παρόντος να παράσχει τις κάτωθι συμπληρωματικές πληροφορίες.

Βάσει των αποτελεσμάτων της έρευνάς της, η Επιτροπή δύναται να διαβεβαιώσει ότι καμία ενίσχυση των διαρθρωτικών ταμείων δεν χορηγήθηκε για την εγκατάσταση ή την παραγωγή των εταιριών Solectron και SCI System στη Σκωτία.
ΓΡΑΠΤΗ ΕΡΩΤΗΣΗ E-0993/97 υποβολή: Miguel Arias Caρete (PPE) προς την Επιτροπή (17 Μαρτίου 1997)

Θέμα: Γεωργικές επιχειρήσεις στην Ισπανία

Θα μπορούσε η Επιτροπή να μας πληροφορήσει για τον αριθμό των γεωργικών επιχειρήσεων που λειτουργούν σήμερα στην Φινλανδία, καθώς και για τον τρέχοντα αριθμό εργαζομένων που απασχολούνται άμεσα στον γεωργικό τομέα στην Ισπανία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0989/97, E-0990/97, E-0991/97, E-0992/97, E-0993/97, E-0994/97, E-0995/97, E-0996/97, E-0997/97, E-0998/97, E-0999/97, E-1000/97, E-1001/97, E-1002/97 και E -1003/97 (2 Mαΐου 1997)

Έρευνα για τη διάρθρωση των γεωργικών εκμεταλλεύσεων

>TABLE>

Πηγή: Eurostat
ΓΡΑΠΤΗ ΕΡΩΤΗΣΗ E-1231/97 υποβολή: Αλέξανδρος Αλαβάνος (GUE/NGL) προς την Επιτροπή (7 Απριλίου 1997)

Θέμα: Εγκαταστάσεις επεξεργασίας λυμάτων στη Θεσσαλονίκη

Το υπ' αριθμόν 94/09/65/043 έργο με τίτλο «Ολοκλήρωση εγκαταστάσεων επεξεργασίας λυμάτων της τουριστικής περιοχής Θεσσαλονίκης» εντάχθηκε στο Ταμείο Συνοχής το 1995 και προεβλέπετο να έχει περατωθεί 31.12.1996.

Ερωτάται η Επιτροπή:

1. Εάν το παραπάνω έργο έχει ολοκληρωθεί;

2. Εάν όχι, σε ποιά φάση βρίσκεται (εκταμιεύσεις, φυσικό αντικείμενο),

3. Εάν υπάρχουν καθυστερήσεις, που οφείλονται;

Απάντηση της κ.Wulf-Mathies εξ ονόματος της Επιτροπής (30 Απριλίου 1997)

Σύμφωνα με τις πληροφορίες που ανακοινώθηκαν στην Επιτροπή από τις ελληνικές αρχές το Μάϊο του 1997, οι εργασίες που αφορούν την κατασκευή των εγκαταστάσεων επεξεργασίας λυμάτων στη Θεσσαλονίκη έχουν ολοκληρωθεί. Η λειτουργία αυτών των εγκαταστάσεων βρίσκεται σε στ'αδοπ δοκιμής.

Κατά συνέπεια, οι ελληνικές αρχές μπορούν να υποβάλουν στην Επιτροπή τις σχετικές με τις πληρωμές αιτήσεις.
ΓΡΑΠΤΗ ΕΡΩΤΗΣΗ E-0967/97 υποβολή: Μιχαήλ Παπαγιαννάκης (GUE/NGL) προς την Επιτροπή (13 Μαρτίου 1997)

Θέμα: Εγνατία Οδός

Με την υπ' αρ. 25382/ΔΕ 2352/19.7.1996 απόφαση ΥΠΕΘΟ εντάχθηκε στον Προϋπολογισμό Δημοσίων Επενδύσεων (ΣΑΕ 071/2) το έργο «Κυκλοφοριακή Σύνδεση Λιμένα Ηγουμενίτσας» που περιλαμβάνει την οδική σύνδεση του λιμένα με την Εγνατία, τους ανισόπεδους κόμβους στις διασταυρώσεις με την Εγνατία οδό προς Πρέβεζα και Περιφερειακή οδό, καθώς και το τμήμα της περιφερειακής οδού μέχρι την επαρχιακή οδό προς Γραικοχώρι. Από τον κόμβο όμως της Εγνατίας μέχρι τα ελληνοαλβανικά σύνορα (Σαγιάδα) δεν υπάρχει καμμία πρόβλεψη κατασκευής δρόμου (ενώ πρόκειται για 15 μόνο χιλιόμετρα) ούτε φυσικά χρηματοδότησης.

Επειδή:

- η Εγνατία οδός είναι ένας οδικός άξονας που συμβάλλει στην ισόρροπη ανάπτυξη της ευρύτερης εν γένει περιοχής,

- η ανωτέρω παράλειψη δείχνει τον αποσπασματικό και ασχεδίαστο χαρακτήρα του έργου και ενδεχομένως θα έχει αρνητικές επιπτώσεις στην οικονομική ανάπτυξη και της Ηπείρου αλλά και της Αλβανίας,

- η Εγνατία οδός προωθεί τη διάσταση και της διαβαλκανικής συνεργασίας αλλά και της συνεργασίας των Βαλκανικών χωρών με τις χώρες της Ευρωπαϊκής Ένωσης,

- από το Πρόγραμμα Δημοσίων Επενδύσεων υπάρχει δημοπρασία σε εξέλιξη για την κατασκευή Τελωνειακού Σταθμού Σαγιάδας στα ελληνοαλβανικά σύνορα καθώς και τμήματος της οδού προς τον Τελωνειακό Σταθμό,

ερωτάται η Επιτροπή, η οποία εξάλλου χρηματοδοτεί και το έργο, εάν έχει λάβει γνώση αυτής της παράλειψης, και πώς σκοπεύει να παρέμβει προκειμένου και το τμήμα αυτό των 15 χιλιομέτρων μέχρι τα ελληνοαλβανικά σύνορα που αποτελεί μια ιδιαίτερη θετική επένδυση, να ενταχθεί προς χρηματοδότηση και υλοποίηση σε κάποιο κοινοτικό πρόγραμμα;

Απάντηση της κας Wulf-Mathies εξ ονόματος της Επιτροπής (28 Απριλίου 1997)

Η σύνδεση των όμορων χωρών (ιδίως της Αλβανίας και της Βουλγαρίας) με την Εγνατία οδό αποτελεί μία από τις προτεραιότητες του προγράμματος κοινοτικής πρωτοβουλίας Ελλάδα-εξωτερικά σύνορα.

Έτσι προβλέπονται νέα τμήματα ή η διευθέτηση υφισταμένων τμημάτων σε πέντε οδικούς κάθετους άξονες (Ιωάννινα - Κακαβιά 7 Ηγουμενίτσα - Σαγιάδα - συνοριακός σταθμός 7 Σιάτιστα - Κρυσταλοπηγή 7 Σέρρες - Προμαχώνας 7 Αλεξανδρούπολη - Ορμένιο).

Η συνέχιση αυτών των αξόνων στις τρίτες χώρες αποτελεί επίσης μία από τις προτεραιότητες του αντίστοιχου προγράμματος PHARE διασυνοριακή συνεργασία.

Όσον αφορά τον άξονα Ηγουμενίτσα - Σαγιάδα - συνοριακός σταθμός, το πρόγραμμα κοινοτικής πρωτοβουλίας χρηματοδοτεί το ακόλουθο έργο: οδός Σαγιάδα - Άγιος Θεόδωρος - συνοριακός σταθμός (εκτιμώμενο κόστος 800 εκατ. δραχμές ή 2,67 εκατ. ECU).

Για να διασφαλιστεί η λειτουργικότητα του άξονα, το τμήμα Ηγουμένιτσα - Σαγιάδα εξετάστηκε από την επιτροπή παρακολούθησης της κοινοτικής πρωτοβουλίας, αλλά η μελλοντική εξέλιξη της κυκλοφορίας δεν φαίνεται να δικαιολογεί αλλαγές των τεχνικών προτύπων της υφισταμένης οδού.
ΓΡΑΠΤΗ ΕΡΩΤΗΣΗ E-1080/97 υποβολή: Νικήτας Κακλαμάνης (UPE) προς την Επιτροπή (21 Μαρτίου 1997)

Θέμα: Μεταφορά πυρηνικών αποβλήτων από τη Γερμανία στην Τουρκία

Ο τουρκικός Τύπος έδωσε πρόσφατα μεγάλη προβολή σε δηλώσεις του τέως Προέδρου της Επιτροπής Ατομικής Ενέργειας της Τουρκίας περί ταφής 1.150 τόνων πυρηνικών αποβλήτων προελεύσεως Γερμανίας στην περιοχή Isparta, καθώς και καύσεως άλλων 800 σε αλευρόμυλο του Νομού Ικονίου.

Το θέμα έχει πάρει τεράστιες διαστάσεις στο εσωτερικό της Τουρκίας, αλλά ασφαλώς δεν είναι κάτι που αφορά μόνον αυτή τη χώρα, αλλά και τον περίγυρό της που τόσα υφίσταται από την αδιάφορη και περιβαλλοντικά επικίνδυνη στάση της.

Θα ήθελα να πληροφορηθώ από την Ευρωπαϊκή Επιτροπή αν γνωρίζει το θέμα, και πώς σκοπεύει να πείσει επιτέλους την Τουρκία να σταματήσει να προβαίνει σε ενέργειες που θέτουν σε κίνδυνο την υγεία εκατομμυρίων κατοίκων μέσα κι έξω από την επικράτειά της, αφού είναι σαφές ότι μέχρι τώρα βλέπουμε δείγματα αποθράσυνσης αυτής της χώρας, ελλείψει συγκεκριμένης και σαφούς αντίδρασης εκ μέρους της Ε.Ε.

Απάντηση της κ. Bjerregaard εξ ονόματος της Επιτροπής (7 Μαΐου 1997)

Η Επιτροπή δεν είναι πληροφορημένη για τον φερόμενο ως επικείμενο ενταφιασμό 1150 τόννων πυρηνικών αποβλήτων στην περιοχή Ίσπαρτα της Τουρκίας και την αποτέφρωση 800 τόννων πυρηνικών αποβλήτων στην περιοχή Κόνυα της ιδίας χώρας.

Κάθε αποστολή ραδιενεργών αποβλήτων προς και από την Κοινότητα υπόκειται στις διατάξεις της οδηγίας 92/3/Ευρατόμ του Συμβουλίου ((ΕΕ L 35, 12.2.1992. )). Η οδηγία αυτή απαιτεί προ της αποστολής χορήγηση αδείας εκ μέρους των αρχών των κρατών μελών καταγωγής, διαμετακόμισης και προορισμού. Επιπλέον, για αποστολή προς τρίτη χώρα, οι αρχές του κράτους μέλους καταγωγής υποχρεούνται να αποδείξουν ότι η χώρα-αποδέκτης διαθέτει τα μέσα για την ασφαλή διαχείριση των ραδιενεργών αποβλήτων.

Η Επιτροπή δεν έχει καμία ένδειξη ότι έχουν αρχίσει διαδικασίες στο πλαίσιο της εν λόγω οδηγίας ενόψει των φερομένων ως αποστολών προς την Τουρκία.
ΓΡΑΠΤΗ ΕΡΩΤΗΣΗ P-0421/97 υποβολή: Fiorella Ghilardotti (PSE) προς το Συμβούλιο (6 Φεβρουαρίου 1997)

Θέμα: Επισφαλείς συνθήκες εργασίας και προβλήματα υγιεινής στη νέα έδρα του Συμβουλίου

Τους τελευταίους μήνες εμφανίστηκαν στο βελγικό τύπο πολλά άρθρα που μιλούν περί σοβαρών προβλημάτων στη νέα έδρα της Γενικής Γραμματείας του Συμβουλίου, το κτίριο Justus Lipsius, τα οποία επηρεάζουν τις συνθήκες εργασίας σε ορισμένες υπηρεσίες. Πιο συγκεκριμένα, τα προβλήματα αυτά αφορούν το επίπεδο υγιεινής στις κουζίνες λόγω κακού σχεδιασμού και εκτέλεσης των εργασιών.

Δεδομένου ότι η 9η Απριλίου 1997, ημερομηνία οριστικής παραλαβής του κτιρίου, πλησιάζει, προσπάθησε το Συμβούλιο, προκειμένου να ελαφρύνει τον προϋπολογισμό, να εντοπίσει τους υπεύθυνους μεταξύ των παραγόντων που συμμετείχαν στα διάφορα στάδια σχεδιασμού και κατασκευής του κτιρίου;

Απάντηση (1 Ιουλίου 1997)

Δυνάμει της σύμβασης της 26ης Φεβρουαρίου 1985 μεταξύ του βελγικού κράτους και των Ευρωπαϊκών Κοινοτήτων για την ανέγερση του κτιρίου Justus Lipsius που ολοκληρώθηκε το 1995, η οριστική παραλαβή του πρέπει να γίνει από το βελγικό κράτος και όχι από το Συμβούλιο σύμφωνα με τις προδιαγραφές των διαφόρων συγγραφών υποχρεώσεων. Ωστόσο, στην εν λόγω σύμβαση προβλέπεται ότι το Συμβούλιο πρέπει να δώσει τη συγκατάθεσή του για την επίσημη παραλαβή, η οποία θα μπορέσει να πραγματοποιηθεί εφ' όσον εξευρεθεί ικανοποιητική λύση για τα προβλήματα τα οποία εξετάζονται επισταμένως επί του παρόντος. Εξ άλλου, προετοιμάζεται η υπογραφή της συμβολαιογραφικής πράξης πωλήσεως προς το Συμβούλιο.

Ως εκ τούτου, το Συμβούλιο μεριμνά για τη διασφάλιση των δικαιωμάτων του στα πλαίσια της εφαρμογής των νομοθετικών και συμβατικών διατάξεων.
ΓΡΑΠΤΗ ΕΡΩΤΗΣΗ E-0651/97 υποβολή: Manuela Frutos Gama (PSE) προς την Επιτροπή (6 Μαρτίου 1997)

Θέμα: KOA στον τομέα του καπνού

Η νέα ΚΟΑ στον τομέα του καπνού, η οποία συζητείται επί του παρόντος, προβλέπει δύο σημαντικές αλλαγές σε σχέση με το προηγούμενο καθεστώς.

Η πρώτη αφορά τον καθορισμό μιας νέας πριμοδότησης της παραγωγής, το 40% της οποίας θα καταβάλλεται με βάση την ποιότητα του προϊόντος. Η δεύτερη αφορά την αγορά ποσοστώσεων που θα αφαιρούνται οριστικώς από την παραγωγή.

Στην περιφέρειά μου την Extremadura ο καπνός αποτελεί μονοκαλλιέργεια σε μεγάλες γεωγραφικές ζώνες, από την οποία εξαρτώνται περί τις 20.000 οικογένειες. Η καλλιέργεια καπνού απασχολεί εποχιακώς σημαντικό εργατικό δυναμικό και ο ευμενής της αντίκτυπος είναι αισθητός μεταξύ των αγροεργατών, που αποτελούν και το μεγαλύτερο τμήμα του πληθυσμού. Είναι συνεπώς στοιχείο ζωτικό για την ήδη επισφαλή οικονομία, μας δοθέντος ότι το 90% της συνολικής ποσόστωσης καπνού της Ισπανίας παράγεται σε αυτήν την περιφέρεια.

Για τα ανωτέρω θα ήθελα να γνωρίζω ποιά είναι η θέση της Επιτροπής στο θέμα της μεταρρύθμισης της ΚΟΑ του καπνού σε ό,τι αφορά τις ποσοστώσεις για την Ισπανία και την καταβολή των πριμοδοτήσεων της παραγωγής. Έχει η Επιτροπή συνείδηση του γεγονότος ότι η παραγωγή καπνού στην Ευρώπη καλύπτει μόνο το 27% των αναγκών της κατανάλωσης, και ότι συνεπώς μία μείωση της παραγωγής θα οδηγούσε σε αύξηση των εισαγωγών;

Απάντηση του κ Fischler εξ ονόματος της Επιτροπής (21 Μαρτίου 1997)

Η Επιτροπή μπορεί να πληροφορήσει το Αξιότιμο Μέλος του Κοινοβουλίου ότι δεν έχει την πρόθεση να προτείνει τροποποίηση του σημερινού επιπέδου των ισχυουσών πριμοδοτήσεων και ποσοστώσεων στα κράτη μέλη παραγωγής.

Η Επιτροπή μπορεί εξάλλου να επιβεβαιώσει, σύμφωνα με όσα περιέχονται στην έκθεση σχετικά με την κοινή οργάνωση αγοράς στον τομέα του καπνού, την οποία υπέβαλε πρόσφατα στο Κοινοβούλιο και στο Συμβούλιο, ότι έχει επίγνωση του γεγονότος ότι μία μείωση της κοινοτικής παραγωγής ακατέργαστου καπνού θα αντισταθμιστεί με αύξηση των εισαγωγών δεν θα έχει κατά συνέπεια καμία επίπτωση στην κατανάλωση καπνού στο εσωτερικό της Κοινότητας.
ΓΡΑΠΤΗ ΕΡΩΤΗΣΗ P-0852/97 υποβολή: Gunilla Carlsson (PPE) προς την Επιτροπή (5 Μαρτίου 1997)

Θέμα: Προπαγάνδα στις σαπουνόπερες

Σύμφωνα με πληροφορίες που δημοσιεύτηκαν στο σουηδικό τύπο, η Επιτροπή προσπαθεί να διαδώσει, μέσω των δημοφιλών τηλεοπτικών προγραμμάτων, μια θετική εικόνα για την ΕΕ, χορηγώντας οικονομικές ενισχύσεις στα προγράμματα που συμβάλλουν στη δημιουργία τέτοιας θετικής εικόνας.

Μπορεί η Επιτροπή να επισημάνει εάν αυτές οι πληροφορίες είναι ακριβείς;

Εάν ναι, πιστεύει η Επιτροπή ότι είναι λογικό να επιδίδεται η Ευρωπαϊκή Ένωση στην αγορά τηλεοπτικών προγραμμάτων, μεταξύ άλλων και από τηλεοπτικές εταιρείες του δημόσιου τομέα των κρατών μελών, προκειμένου να διαδώσει υποκειμενικές πολιτικές απόψεις;

Απάντηση του κ. Oreja εξ ονόματος της Επιτροπής (17 Απριλίου 1997)

Η Επιτροπή αποφάσισε με τη στήριξη του Κοινοβουλίου τον Οκτώβριο του 1995 να καταβάλει συμπληρωματική προσπάθεια για να ευαισθητοποιήσει περισσότερο τους πολίτες στα επιτεύγματα και τις προκλήσεις της ευρωπαϊκής οικοδόμησης. Έτσι έθεσε σε εφαρμογή τρεις πρωταρχικές ενέργειες ενημέρωσης με τον τίτλο Πολίτες της Ευρώπης, Ευρώ, το ευρωπαϊκό νόμισμα και Χτίζοντας μαζί την Ευρώπη. Η εφαρμογή των ενεργειών αυτών σύμφωνα με τις επιθυμίες που έχει εκφράσει το Κοινοβούλιο έχει ως γνώμονα, μεταξύ άλλων αρχών, τη μέριμνα της προσέγγισης των πολιτών.

Έχουν ήδη αναπτυχθεί πολλές ενέργειες μέσω διαφόρων φορέων επικοινωνίας (μέσα ενημέρωσης, οργανώσεις εκπροσώπησης των πολιτών καθώς και κέντρα και δίκτυα της Επιτροπής).

Γνωρίζοντας ότι οι ευρωπαίοι χρησιμοποιούν σε μεγάλο βαθμό τα μέσα ενημέρωσης ως πηγή ατομικής πληροφόρησης, δόθηκε ιδιαίτερη προσοχή σε αυτά στο πλαίσιο των τριών ενεργειών. Ετσι, οι διάφορες ενέργειες ενημέρωσης και πληροφόρησης στοχεύουν ιδιαίτερα στα περιφερειακά μέσα ενημέρωσης, στο γυναικείο τύπο, στον επιχειρηματικό τύπο, στο συνδικαλιστικό τύπο και στα δωρεάν έντυπα. Φυσικά, η τηλεόραση αποτελεί το κατεξοχήν μέσο ενημέρωσης της εποχής μας.

Στο πλαίσιο αυτό πραγματοποιήθηκε στις Βρυξέλλες στα τέλη του Ιανουαρίου 1997 συνάντηση εργασίας με τους διευθυντές των προγραμμάτων των δημόσιων και ιδιωτικών τηλεοράσεων για να βρεθούν οι πιθανές εταιρικές σχέσεις, έτσι ώστε να παρουσιαστούν ευρωπαϊκά θέματα στο πλαίσιο εκπομπών που αφορούν δραστηριότητες ελεύθερου χρόνου, ψυχαγωγικές δραστηριότητες ή απευθύνονται στους νέους εκτός των κλασικών προγραμμάτων ενημέρωσης. Η συνάντηση είχε ως στόχο την επισήμανση των συγκεκριμένων αναγκών των ευρωπαϊκών τηλεοράσεων έτσι ώστε να ανταποκριθούν στα αιτήματα ενημέρωσης εκ μέρους των τηλεθεατών όσον αφορά τα ευρωπαϊκά θέματα. Κατά τη συνάντηση αυτή διερευνήθηκαν οι διάφοροι τρόποι με τους οποίους θα μπορούσε η Επιτροπή να συμβάλει στα σχέδια προγράμματος των ευρωπαϊκών τηλεοράσεων.

Η δράση αυτή ουδέποτε είχε ως στόχο της την αγορά τηλεοπτικών προγραμμάτων που αποσκοπούν στη διάδοση πολιτικών απόψεων.
ΓΡΑΠΤΗ ΕΡΩΤΗΣΗ E-0564/97 υποβολή: Carlos Robles Piquer (PPE) προς το Συμβούλιο (24 Φεβρουαρίου 1997)

Θέμα: Οι εκλογές στο Πακιστάν

Στα πλαίσια της Κοινής Εξωτερικής Πολιτικής και Πολιτικής Ασφάλειας (ΚΕΠΠΑ) μπορεί να αναφέρει το Συμβούλιο εάν αληθεύουν οι καταγγελίες ότι το πακιστανικό πολιτικό κίνημα «Mohajir Quami» υφίσταται τέτοια καταπίεση από την αστυνομία που θα αδυνατεί να συμμετάσχει στις προσεχείς εκλογές, παρά τις διαβεβαιώσεις που παρείχε ο Πρόεδρος της Δημοκρατίας, εξοχότατος Farooq Ahmed Khan Leghari, σε αντιπροσωπεία του Κινήματος που εδέχθη στις 2 Ιανουαρίου 1997; Μήπως τούτο σημαίνει ότι όχι μόνο δεν προστατεύονται αλλά και παραβιάζονται από το κράτος τα δικαιώματα των Mohajirs οι οποίοι ζουν στις αστικές περιοχές του Sindh, στο νότιο τμήμα του Πακιστάν;

Απάντηση (16 Ιουνίου 1997)

Στην έκθεση της ομάδας παρατηρητών της Ευρωπαϊκής Ένωσης για τις εθνικές και τις περιφερειακές εκλογές που έγιναν στο Πακιστάν στις 3 Φεβρουαρίου 1997, διατυπώνονται τα εξής συμπεράσματα:

Η ομάδα παρατηρητών της Ευρωπαϊκής Ένωσης, που συστάθηκε μόλις τις τελευταίες ημέρες της προεκλογικής εκστρατείας, μπόρεσε να επισκεφθεί μικρό μόνο μέρος των εκλογικών τημάτων. Βάσει των παρατηρήσεών της, η Ομάδα συμπέρανε ότι, γενικώς, οι εκλογές διεξήχθησαν σύμφωνα με τους κανόνες και υπό συνθήκες ισοτιμίας, τα δε αποτελέσματα αντανακλούν τη θέληση όσων ψήφισαν. Σημειώθηκαν ωστόσο σημαντικές ελλείψεις, στους εκλογικούς καταλόγους και στην εξακρίβωση της ταυτότητας των ψηφοφόρων, οι οποίες απέκλεισαν σημαντικό ποσοστό εγγεγραμμέων. Οι παρατυπίες που παρατηρήθηκαν και τα σοβαρά επεισόδια που αναφέρθηκε ότι έγιναν σε μικρό ποσοστό των εκλογικών τμημάτων, κατά τη γνώμη της ομάδας παρατηρητών δεν αλλοιώνουν το τελικό αποτέλεσμα. Η ανώτατη εφορευτική επιτροπή θα πρέπει πάντως να ενεργήσει για τη διερεύνησή τους. Η ομάδα παρατηρητών πιστεύει ότι, συνολικά, οι ψηφοφόροι εξυπηρετήθηκαν δεόντως από τους εκλογικούς αντιπροσώπους. Από γενική άποψη, η ανώτατη εφορευτική επιτροπή, οι υπεύθυνοι των εκλογικών τμημάτων, τα κόμματα, οι δυνάμεις ασφαλείας και οι ψηφοφόροι συνέβαλαν στο να διεξαχθούν οι εκλογές ομαλά και υπό ήρεμη ατμόσφαιρα.

Η ψηφοφορία γενικώς διεξήχθη σε ήρεμη ατμόσφαιρα. Υπήρξαν σοβαρές εξαιρέσεις 7 ορισμένοι παρατηρητές υπήρξαν αυτόπτες μάρτυρες τέτοιων εξαιρέσεων στην επαρχία του Βαλουχιστάν, ενώ άλλες αναφέρθηκαν στο Καράτσι. Οι συνολικές εκλογικές διαδικασίες ήταν ομαλές, οι δε εκλογικοί αντιπρόσωποι κατέβαλαν κάθε προσπάθεια για να εξασφαλίσουν τη διαφάνεια των διαδικασιών υπό συνθήκες συχνά δύσκολες από την άποψη του χώρου και/ή των διαθέσιμων μέσων.

Στο Καράτσι, στις ομάδες παρατηρητών υποβλήθηκαν αξιόπιστες αναφορές για σοβαρές περιπτώσεις εκφοβισμού, καθώς και για πιθανή συνεργία εκ μέρους των δυνάμεων ασφαλείας. Στις περιπτώσεις αυτές, φέρεται ότι παρεμποδίστηκε η παρουσία μελών του κόμματος MQM(A) σε συγκεκριμένα εκλογικά τμήματα και ότι οι υποστηρικτές του MQM(A) αποθαρρύνθηκαν να ρίξουν την ψήφο τους. Η ομάδα παρατηρητών πιστεύει ότι οι αρχές θα πρέπει να ερευνήσουν διεξοδικά το θέμα.

Οι εκπρόσωποι του Συμβουλίου θα θέσουν τα θέματα αυτά στις θεσμοποιημένες επαφές τους με την κυβέρνηση του Πακιστάν.
ΓΡΑΠΤΗ ΕΡΩΤΗΣΗ E-1099/97 υποβολή: Jesϊs Cabezσn Alonso (PSE) προς την Επιτροπή (21 Μαρτίου 1997)

Θέμα: Ενισχύσεις προς τον αλιεευτικό στόλο

Αληθεύει η πληροφορία ότι η Επιτροπή ανέστειλε την καταβολή των προβλεπόμενων ενισχύσεων για τον αλιευτικό στόλο;

Εάν ναι, ποιοί είναι οι λόγοι που ώθησαν την Επιτροπή να λάβει ένα τέτοιο μέτρο;

Aπάντηση της κας Βonino εξ ονόματος της Επιτροπής (12 Μαΐου 1997)

Η Επιτροπή επιβεβαιώνει στο Αξιότιμο Μέλος του Κοινοβουλίου, την αναστολή των κοινοτικών ενισχύσεων προς τον αλιευτικό στόλο της Κοινότητας, από την 1η Ιανουαρίου 1997, και, αυτό, για τους εξής λόγους:

- το πολυετές πρόγραμμα προσανατολισμού τρίτης γενιάς (ΠΠΠ ΙΙΙ) λήγει στις 31 Δεκεμβρίου 1996. Το πολυετές πρόγραμμα προσανατολισμού αποτελεί απαραίτητο στοιχείο του προγραμματισμού των διαρθρωτικών ενισχύσεων. Ελλείψει πολυετούς προγράμματος προσανατολισμού, οι όροι τους οποίους θέτει η σχετική νομοθεσία για τη χορήγηση ενισχύσεων στον στόλο δεν πληρούνται πλέον. Το σύνολο των ενισχύσεων που χορηγούνται στο στόλο (συνδέεται απαραίτητα για το σύνολο των τίτλων ΙΙ του κανονισμού 3699/93: ενισχύσεις για τον εκσυγχρονισμό-κατασκευή και ενισχύσεις για την προσαρμογή των αλιευτικών προσπαθειών) πρέπει να πλαισιώνεται από τον κατάλληλο προγραμματισμό 7

- τα κράτη μέλη εξακολουθούν να υπόκεινται στην υποχρέωση διασφάλισης ότι η αλιευτική προσπάθεια του στόλου δεν υπερβαίνει τους τελικούς στόχους του ΠΠΠ ΙΙΙ. Η υποχρέωση αυτή απορρέει ιδίως από το άρθρο 1 της απόφασης του Συμβουλίου, της 20ής Δεκεμβρίου 1993 (94/15/ΕΚ) και το άρθρο 5 της Συνθήκης ΕΚ.

Κατά συνέπεια, τα καθεστώτα συγχρηματοδότησης των μέτρων που αναφέρονται στα άρθρα 7 έως 10 για τον κανονισμό (ΕΚ) αριθ. 3699/93 αναστέλλονται, από την 1η Ιανουαρίου 1997, σε όλα τα κράτη μέλη και για όλα τα μέτρα που εφαρμόζονται στον στόλο.

Ωστόσο, το Συμβούλιο έλαβε υπόψη του ότι στην περίπτωση κατά την οποία θα εξέδιδε πριν τις 30 Απριλίου 1997, απόφαση σχετική με τα ΠΠΠ IV, με ισχύ από την 1η Ιανουαρίου 1997, τα μέτρα τα οποία τα κράτη μέλη θα μπορούσαν να λάβουν από την ημερομηνία αυτή όσον αφορά την ανασυγκρότηση των αλιευτικών στόλων δύνανται να συγχρηματοδοτηθούν από το χρηματοδοτικό μέσο προσανατολισμού της αλιείας.

Η αναστολή της συγχρηματοδότησης των ενισχύσεων δεν σημαίνει την αναστολή των εθνικών ενισχύσεων στον στόλο, υπό τον όρο ότι οι τελευταίες αυτές πλαισιώνονται από ένα καθεστώς κρατικών ενισχύσεων εγκεκριμένο από την Επιτροπή (άρθρο 92 της Συνθήκης ΕΚ). Η χρηματοδότηση των κατασκευών και εκσυγχρονισμών δεν επιτρέπεται παρά μόνον εφόσον οι στόχοι του πολυετούς προγράμματος προσανατολισμού ΙΙΙ έχουν επιτευχθεί έως τις 31 Δεκεμβρίου 1996 και υπό τον όρο ότι, συμβάλλει στην επίτευξη των στόχων του πολυετούς προγράμματος προγράμματισμού IV το οποίο εγκρίθηκε από το Συμβούλιο στις 15 Απριλίου 1997.
ΓΡΑΠΤΗ ΕΡΩΤΗΣΗ E-1163/97 υποβολή: Richard Howitt (PSE) προς την Επιτροπή (26 Μαρτίου 1997)

Θέμα: Χρήση ομάδων αξιολόγησης κατά την επιλογή έργων για προγράμματα βάσει του άρθρου 10 του Ευρωπαϊκού Ταμείου Περιφερειακής Ανάπτυξης (ΕΤΠΑ)

Για λόγους διαφάνειας, προτίθεται η Επιτροπή να προσδιορίσει τις διάφορες ομάδες αξιολόγησης που χρησιμοποιεί κατά την επιλογή έργων για προγράμματα βάσει του άρθρου 10 του ΕΤΠΑ, και να παράσχει ανάλυση με τα ονόματα των μελών που αποτελούν τις διάφορες ομάδες, ο οποίος να εμφαίνει την υπηκοότητα, το γένος και τα ειδικά ενδιαφέροντα ή την ειδικότητα εκάστου των μελών;

Απάντηση της κας Wulf-Mathies εξ ονόματος της Επιτροπής (21 Απριλίου 1997)

Όπως αναφέρθηκε στο Αξιότιμο μέλος του Ευρωπαϊκού Κοινοβουλίου σε απάντηση στην γραπτή ερώτηση του Ε-1623/96 ((ΕΕ C 385 της 19.12.1996 )), τα θέματα αυτά υπάγονται στις εσωτερικές διαδικασίες της Επιτροπής. Εξάλλου, το ενδιαφέρον για διαφάνεια όπως αναφέρθηκε από τον ίδιο, πρέπει να ισορροπείται από την επιτακτική ανάγκη, η οποία επίσης έχει υπογραμμιστεί από το Ευρωπαϊκό Κοινοβούλιο, για την ανεξαρτησία και το αδιάβλητο των εμπειρογνωμόνων οι οποίοι ασχολούνται με την επιλογή αυτού του σχεδίου.

Η δημοσίευση ενός ονομαστικού καταλόγου αυτών των εμπειρογνωμόνων δεν θα μπορούσε κατά την έννοια αυτή να αποδυναμώσει τη θέση τους και, επομένως, δεν μπορεί να προβλεφθεί.
ΓΡΑΠΤΗ ΕΡΩΤΗΣΗ E-1424/97 υποβολή: Anita Pollack (PSE) προς την Επιτροπή (23 Απριλίου 1997)

Θέμα: Βοήθεια στο Σρι Λάνκα

Προτίθεται μήπως η Επιτροπή να προβεί σε απαρίθμηση της κάθε μορφής βοήθειας που δόθηκε στο Σρι Λάνκα κατά τα τελευταία δύο έτη, τόσο ως οικονομική ενίσχυση, όσο και υπό μορφήν αποστολής αγαθών;

Απάντηση του κ. Marin εξ ονόματος της Επιτροπής (27 Μαΐου 1997)

Βοήθεια της Επιτροπής στη Σρι Λάνκα κατά τα δύο τελευταία έτη.

(σε εκατ. ECU)

>TABLE>

ΣΗΜ.: Στο πλαίσιο της επιστηνομικής και τεχνικής συνεργασίας, για τη Σρι Λάνκα υπάρχει ένα πρόγραμμα που έχει αρχίσει και έχει υπογραφεί το 1995:»Η ανάπτυξη και το δυναμικό των αντιγόνων του μέσου εντέρου ως παραγόντων εμβολιασμού για τον νέο έλεγχο των κουνουπιών και της ελονοσίας» (100.000 ECU) ενώ για δύο προγράμματα, που επελέγησαν το 1996, έχουν αρχίσει διαπραγματεύσεις: «Στρατηγικές κατανομής της παραγωγικότητας των δεξαμενών και των λιμνών της Ασίας μεταξύ αλιείας και υδατοκαλλιέργειας για να βελτιωθούν οι κοινωνικές συνθήκες και η τοπική αγορά χωρίς αρνητικές συνέπειες για το περιβάλλον» και «Μαθηματικά πρότυπα για την ανοσιολογική και κλινική επιδημιολογία της ελονοσίας που προκαλείται από το Plasmodium Falciparum».
ΓΡΑΠΤΗ ΕΡΩΤΗΣΗ E-1001/97 υποβολή: Miguel Arias Caρete (PPE) προς την Επιτροπή (19 Μαρτίου 1997)

Θέμα: Γεωργικές επιχειρήσεις στην Πορτογαλία

Θα μπορούσε η Επιτροπή να μας πληροφορήσει για τον αριθμό των γεωργικών επιχειρήσεων που λειτουργούν σήμερα στην Σουηδία, καθώς και για τον τρέχοντα αριθμό εργαζομένων που απασχολούνται άμεσα στον γεωργικό τομέα στην Σουηδία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0989/97, E-0990/97, E-0991/97, E-0992/97, E-0993/97, E-0994/97, E-0995/97, E-0996/97, E-0997/97, E-0998/97, E-0999/97, E-1000/97, E-1001/97, E-1002/97 και E -1003/97 (2 Mαΐου 1997)

Έρευνα για τη διάρθρωση των γεωργικών εκμεταλλεύσεων

>TABLE>

Πηγή: Eurostat